केंद्र में सत्तासीन भाजपा सरकार की नीतियों पर उन्हें घेरते हुए साइकिल मार्च का आयोजन हाल बाजार स्थित कांग्रेस भवन से हुआ। कांग्रेस नेताओं ने प्रतिदिन डीजल, पेट्रोल और रसोई गैस की बढ़ती पर केंद्र सरकार को घेरा। प्रधान सोनिया ने कहा कि अच्छे दिनों का वादा तो सिर्फ एक जुमला ही था। मोदी सरकार का असल मकसद तो दुनिया को लूटना था। देश में मंहगाई चरम सीमा पर है। पूरा देश इस समय चौतरफा महंगाई की मार तले पिस रहा है। प्रतिदिन बढ़ती मंहगाई ने आम आदमी के मुंह से रोटी का निवाला भी छीन लिया है। यह भीषण मंहगाई भाजपा सरकार की गलत नीतियों का परिणाम है। पेट्रोल, डीजल से लेकर गैस सिलेंडर, सब्जी से लेकर खाद्य तेलों तक सभी रोजमर्रा की वस्तुओं के दाम बढ़ने से आम जनता परेशान है। सीनियर नेताओं के मार्च में न पहुंचने पर सोनिया ने कहा कि ज्यादातर नेता चंडीगढ़ व अपने कामों व्यस्त होने की वजह से नहीं आ पाए। कांग्रेस में कोई गुटबंदी नहीं है, सभी एकजुट है।